open-index/open-wikipedia-markdown huggingface dataset:
Lonomia

320px|right
**Lonomia** , *[[Hemileucinae]]* ընտանիքի սիրամարգի աչք տեսակի, թեփուկաթրթուր, հայտնի է որպես մետաքսի հումք։ Այս անունը կիրառվում է նաև այլ շրջանակներում, այլ նպատակներով։ Թրթուրները չափից դուրս հանելուկային են, թաքնվում են ծառերի վրա, տերևների տակ, ընդունելով շրջակայքի գունավորումը։ Թրթուրները պատված եմ մազիկներով,  այդ թրթուրները ունեն յուրահատուկ հզոր հակաօքսիդիչ թույն։

## Դասակարգում
Սեռի կազմում ներառված էն՝ 
* *[[Lonomia achelous]]* (Cramer, 1777) — Բոլիվիա, Վենեսուելա, Կոլումբիա, Էկվադոր, Ֆրանսիական Գվիանա, Բրազիլիա, Պերու, Սուրինամ
* *[[Lonomia beneluzi]]* Lemaire, 2002 — Ֆրանսիական Գվիանա
* *[[Lonomia camox]]* Lemaire, 1972 — Վենեսուելա, Ֆրանսիական Գվիանա, Սուրինամ
* *[[Lonomia columbiana]]* Lemaire, 1972 — Կոստա Ռիկա, Պանամա, Կոլումբիա
* *[[Lonomia descimoni]]* Lemaire, 1972 — Բոլիվիա, Կոլումբիա, Էկվադոր, Ֆրանսիական Գվիանա, Պերու, Սուրինամ, Բրազիլիա
* *[[Lonomia diabolus]]* Draudt, 1929 — Բրազիլիա, Ֆրանսիական Գվիանա
* *[[Lonomia electra]]* Druce, 1886 —  Կենտրոնական Ամերիկայի Հյուսիսային շրջան
* *[[Lonomia francescae]]* L. Racheli, 2005 — Էկվադոր
* *[[Lonomia frankae]]* Meister, Naumann, Brosch & Wenczel, 2005 — Պերու
* *[[Lonomia obliqua]]* Walker, 1855 — Արգենտինա, Բրազիլիա, Ուրուգվայ
* *[[Lonomia pseudobliqua]]* Lemaire, 1973 — Բոլիվիա, Կոլումբիա, Էկվադոր, Վենեսուելա, Պերու
* *[[Lonomia rufescens]]* Lemaire, 1972 — Նիկարագուա, Կոստա Ռիկա, Պանամա, Կոլումբիա, Պերու
* *[[Lonomia serranoi]]* Lemaire, 2002 — Սալվադոր
* *[[Lonomia venezuelensis]]* Lemaire, 1972 — Վենեսուելա

## Ծանոթագրություններ

## Արտաքին հղումներ
* Տեսակների ցանկը և դրանց բաշխվածությունը funet.fi

Կատեգորիա:Սիրամարգակներ
Կիրան և Մանի անունով շունը

**Կիրան և Մանի անունով շունը** (), գերմանացի գրող, գործարար և ֆինանսական խորհրդատու Բոդո Շեֆերի գիրքը մանուկների համար, որում բացահայտվում են փողի գաղտնիքները։ Գիրքը գրված է մանկական արկածային պատմության ձևով։ Թարգմանվել է աշխարհի բազմաթիվ լեզուներով, հրատարակվել ավելի քան երեք միլիոն օրինակով։ Ասիայում գրքի հիման վրա բեմադրվել է մակական մյուզիքլ, ինչպես նաև ստեղծվել է կոմիքսների շարք, որը մեծ հաջողություն է ունեցել։

## Բովանդակություն
Մի անգամ Կիրան փողոցում գտնում է փոքրիկ լաբրադորի և նրան տանում տուն։ Պարզվում է, որ շունը կարողանում է խոսել և ֆինանսական հանճար է։ Իր նոր  ընկերոջից, որն ստանում է Մանի անունը, Կիրան իմանում է, թե ինչպես պետք է ճիշտ վարվել փողի հետ և բազմապատկել այն։ Աստիճանաբար գրքի հերոսները, իսկ նրանց հետ նաև ընթերցողներն սկսում են հասկանալ, թե ինչ պետք է փոխեն իրենց կյանքում, որ երազանը դառնա իրականություն։

## Գործող անձինք
* Կիրա, 12-ամյա աղջիկ, որը տուն է տանում վիրավոր շանն ու նրան կոչում Մանի,
* Մանի, խոսող շուն, «ֆինանսական հանճար»,
* Մարսել, Կիրայի զարմիկը,
* Մոնիկա, Կիրայի լավագույն ընկերուհին,
* Կիրայի ծնողները, որոնք անընդհատ վիճում են փողի չբավականացնելու պատճառով,
* Հենինքեմփների ընտանիք, որտեղ Կիրան ստանում է Նապոլեոն շանը հսկելու աշխատանք,
* Պարոն Գոլդստեն, Մանի շան նախկին տերը, որը նրան կորցրել է վթարի ժամանակ, շատ ունևոր մարդ,
* Միսիս Թրամփ, ծեր հարուստ կին, մի քիչ տարօրինակ, բայց բարի։

## Ծանոթագրություններ

## Արտաքին հղումներ
* Փոքրիկ կապիտալիստներ , «Focus» օնլայն ամսագիր (գերմաներեն)
* «Մանի անունով շունը» The Rights Company - 9 Bestselling Authors (անգլերեն)
* Մարդու լավագույն ընկերը ցույց է տալիս ճանապարհը դեպի հարստություն – Bangkok Post (անգլերեն)

Կատեգորիա:2000 գրքեր
Անարխիստների կղզին

**«Անարխիստների կղզին»**, 2017 թվականին «Մագաղաթ» հրատարակչության հրատարակած Երվանդ Վարդանյանի պատմվածքների, էսսեների և պիեսների ժողովածուն։ 124 էջ։ Խմբագիր՝ Աշոտ Գաբրիելյան, նկարիչ՝ Ռոբերտ Սարգսյան, գեղարվեստական խմբագիր՝ Դավիթ Հակոբյան, սրբագրիչ՝ Անահիտ Գևորգյան։

Ժողովածուն 2018 թվականին արժանացել է Պողոսյան մրցանակի։

## Գրքի բնաբանը
Երբ պետք է ասել ճշմարտությունը, անել որևէ հայտարարություն, լեզուն անօգուտ է. նա գրողին թույլատրում է մերձեցում՝ միշտ ներծծված հուսահատությամբ, այդ պատճառով երկիմաստ մերձեցում՝ զրույցի առարկային. խոսքն ընդունակ է ծնել միայն սարսափելիորեն խեղված իրականության կեղծ պատկերը. ինչքան էլ որ գրողը ջանա, բառերն ամեն ինչ ծածկում են ու ամեն ինչ խեղաթյուրում և մաքուր ճշմարտությունը թղթի վրա դարձնում են սուտ։   *[[Թոմաս Բերնհարդ]]*

## Գրքի հանձնարարականը
«Անարխիստների կղզին» ժողովածուն բերում է ժամանակի յուրօրինակ ընկալում։ Այն պատմական փաստերի խորիքից ամբողջացնում է աննկատելի՛ էականը՝ այսօրվա մարդու մտածողության համեմատականում ու ընթերցողին մատուցում իրականությանը մի նոր անկյունից նայելու հնարավորություն։

Ժողովածուում ներառված պատմվածքներն ու Էսսեները կապված են իրար ժամանակակից մարդու ու նրա գիտակցության հետազոտման ընդհանուր միտումով։

Մարդկային գաղափարների ճգնաժամի ու անորոշության զգացումն այօրվա աշխարհում խտանում են ներկայացված տեքստերի մեջ ու նորովի միֆականացվում։

Ժողովածուում ներկայացված պիեսները գրականությունն ու թատրոնը հաշտեցնելու փորձեր են։

## Գրքի բովանդակությունը
* Փախուստ ցամաքից
* Անարխիստների կղզին
* Ուղեգրություն
* Պետերբուրգից մինչև Մեծ Նովգորոդ կամ իրականության երկու մոտեցումներ
* Դոն Կիխոտն ու իր լեմուրը
* Ջարդված արկղ կամ Կանտն առանց մետաֆիզիկայի
* HOMO URBANUS
* Հանդիսատեսի հիշողություններն անհետացած ֆիլմի մասին
* Ռեքվիեմ Խարմսի համար
* Անակնկալ Բեքեթի համար
* Դիոկղետիանոսն ու կասկածը
* Կարճ պատմություն կնատյացության մասին
* Պիեսներ
* Հանգրվան՝ գանձերի որոնման համար (Աշոտ Գաբրիելյան)

## Ծանոթագրություններ

Կատեգորիա:2017 գրքեր
Դիլեմա (գիրք, Անահիտ Ղազախեցյան)

**«Դիլեմա»**, 2018 թվականին «Մագաղաթ» հրատարակչության հրատարակած Անահիտ Ղազախեցյանի բանաստեղծությունների ժողովածուն։ 86 էջ։ Խմբագիր՝ Աշոտ Գաբրիելյան, գեղարվեստական խմբագիր՝ Դավիթ Հակոբյան։ Գրքի շապիկի համար ընտրվել է հենց Անահիտի նկարած նկարը։ Գիրքը տպագրվել է Հայաստանի մշակույթի նախարարության աջակցությամբ։

Գրքի շնորհանդեսը տեղի է ունեցել 2018 թվականի դեկտեմբերի 19-ին։

Գիրքը 2018 թվականի դեկտեմբերի ընդգրկվել է «Արմենպրեսի» «Երևանյան բեսթսելեր» նախագծի ամենավաճառված գրքերի ցանկում

## Գրքի հանձնարարականը
ժողովածուն Անահիտ Ղազախեցյանի առաջին ժողովածուն է։

## Ծանոթագրություններ

Կատեգորիա:2018 գրքեր
Կատեգորիա:Բանաստեղծական ժողովածուներ
Աշիյան թանգարան

**Աշիյան թանգարան** (), թուրք հայտնի գրող Թևֆիք Ֆիքրեթի (1867-1915) տունը Ստամբուլի Բեշիքթաշ շրջանի հարևանությամբ։ Կառուցվել է 1906 թվականին, հետագայում, 1945 թվականին վերակառուցվել է որպես թանգարան։ Թանգարանը գտնվում է Ստամբուլի քաղաքապետարանի ենթակայության ներքո։

## Շենք
Թևֆիք Ֆիքրեթն ապրել է այս տանը 1906 թվականից մինչև 1915 թվականը, իր մահը։ Շենքը 1940 թվականին գրողի կինը` Նազիմեն, Լյութֆի Քըրդալի նախաձեռնությամբ վաճառել է քաղաքապետարանին։ Շենքը վերակառուցվել է որպես թանգարան և կոչվել է Նոր գրականության թանգարան (): Թանգարանը բացվել է 1945 թվականին։ Թանգարանը վերանվանել է Աշիյան 1961 թվականին, երբ Թևֆիք Ֆիքրեթի մասունքները, որոնք ի սկզբանե թաղված էին Էյուփ գերեզմանատանը, տեղափոխվել են իր տան բակ, որը նա շատ էր սիրում դեպի Բոսֆոր բացվող համայնապատկերի համար։

Գրողը շենքը նախագծել էր ինքնուրույն և իր տունն անվանել էր «Աշիյան», ինչը պարսկերենով նշանակում է «բույն»։ Շենքը երեքհարկանի փայտե կառույց է և գտնվում է այգու մեջ

## Թանգարան
Շենքի ներքնահարկում գտնվում են վարչական գրասենյակները։ Առաջին հարկում ներկայացված են «Նոր գրականության շարժման» գրողներ Աբդյուլհակ Համիդ Թարհանը (1851-1937) և Նիգար Հանըմը։ Երկու առանձին սենյակներում ներկայացված են երկու գրողների նկարները, լուսանկարները, գրքերը և անձնական իրերը։

Երկրորդ հարկում տեղակայված են Թևֆիք Ֆիքրեթի աշխատասենյակն ու ննջարանը։ Այստեղ ցուցադրված են նրա անձնական իրերը, գրասեղանը, բազկաթոռը և իր կողմից արված նկարներն ու գծանկարները։ Ննջարանում ցուցադրված է նաև նրա հետմահու դիմակը։ Այն ժամանակվա օսմանյան կայսր շահ Աբդյուլմեսիդի նկարը, որը նա նկարել է Թևֆիք Ֆիքրեթի «Սիս» բանաստեղծության նեշնչմամբ, ևս կախված է առաջին հարկի պատից։

Աշիյան թանգարանն ամբողջությամբ վերակառուցվել է և վերաբացվել քաղաքապետ Կադիր Թոփբաշի կողմից 2012 թվականի դեկտեմբերին։ Վերանորոգման աշխատանքներն արժեցել են 1.128 միլիոն լիրա (մոտավորապես` 640,000 ԱՄՆ դոլար)։

Վերանորոգումից հետո ըստ օրիգինալ լուսանկարների վերակառուցված կահույքն ու Թևֆիք Ֆիքրեթի մոմե արձանը տեղափոխվել են թանգարան։

## Այցելություն
Թանգարանը փակ է լինում երկուշաբթի օրերին։ Այցելության ժամերը 9:00-16:00-ն է։ Մուտքն ազատ է։

## Ծանոթագրություններ

Կատեգորիա:1945 հիմնադրումներ Թուրքիայում
Կատեգորիա:1945 հիմնադրված թանգարաններ
Կատեգորիա:Բեշիքթաշ
Կատեգորիա:Բոսֆոր
Կատեգորիա:Թուրքիայի գրական թանգարաններ
Կատեգորիա:Ստամբուլի թանգարաններ
Օլգա Տեր-Հովհաննեսովա

**Օլգա Գերասիմի Տեր-Հովհաննեսովա** (), անասնաբույժ։ Անասնաբուժական գիտությունների թեկնածու (1957), պրոֆեսոր (1990)։ ՀԽՍՀ վաստակավոր անասնաբույժ (1980)։

## Կենսագրություն
Օլգա Տեր-Հովհաննեսովան ծնվել է 1920 թվականին, Թիֆլիսում։ 1941 թվականին ավարտել է Երևանի անասնաբուծական-անասնաբուժական ինստիտուտը։ 1947 թվականից աշխատել է Երևանի անասնաբուծական-անասնաբուժական ինստիտուտի համաճարակաբանության ամբիոնում, 1960-1962 թվականներին եղել է անասնաբուժական ֆակուլտետի դեկան, 1962-1970 թվականներին՝ պրոռեկտոր, 1985-1990 թվականներին՝ համաճարակաբանության և անասնաբուժության տնտեսագիտության ամբիոնի վարիչ։ 1966 թվականին կազմակերպել է կաթնա- և մսամթերքների տեխնոլոգիայի ֆակուլտետը։ Օլգա Տեր-Հովհաննեսովայի կենսագրականն ընդգրկվել է Քեմբրիջի միջազգային կենսագրական կենտրոնի։

Աշխատանքները վերաբերում են գյուղատնտեսական կենդանիների սիբիրախտ, դաբաղ, ծաղիկ, խլախտ և այլ հիվանդությունների բուժմանն ու կանխարգելմանը։ Առաջինն է (Ե. Ա. Չույկովայի հետ) բացահայտել և ուսումնասիրել անկաթնություն (ագալակտիա) հիվանդությունը։

## Երկեր
* Անասնաբուժական ախտահանություն / Հ. Բ. Բոյախչյան և Օ. Գ. Տեր-Հովհաննեսովա, Երևան։ Հայաստան , 1965, 115 էջ։

## Ծանոթագրություններ

Կատեգորիա:Հայ անասնաբույժներ
Կատեգորիա:Անասնաբուժական գիտությունների թեկնածուներ
Կատեգորիա:Հայ պրոֆեսորներ
Վիքիպեդիայի արգելափակումը Վենեսուելայում (2019)

**Վիքիպեդիայի արգելափակումը Վենեսուելայում** սկսել է 2019 թվականի հունվարի 11-ին Վենեսուելայում գրաքննության նպատակով, պետական «CANTV» ընկերության կողմից, որը երկրում հեռահաղորդակցման ծառայությունների հիմնական մատակարարը և DNS օպերատորն է։ Համաձայն «CANTV»-ի օգտատերերի քանակի, արգելափակման որոշումը Վենեսուելայում ազդել է մոտ 1,5 մլն մարդու վրա։ Իր հայտարարության մեջ «Վիքիմեդիա Վենեսուելա» ոչ առևտրային կազմակերպությունն ասել է․

Արգելափակումը պայմանավորված է Նիկոլաս Մադուրո, Խուան Գուայդո և «Վենեսուելայի նախագահ» հոդվածների իսպաներեն տարբերակներում խմբագրական պատերազմներով։ Կոնֆլիկտի պատճառը հոդվածներում միմյանց հակասող խմբագրումներն էին, որոնք կատարում էին Վիքիպեդիայի ինչպես գրանցված, այնպես էլ անանուն մասնակիցները։

## Արգելափակում
2019 թվականի հունվարի 12-ին համացանցային դիտորդ *NetBlocks* հարթակը հավաքել է Վենեսուելայում Վիքիպեդիայի բոլոր լեզվային տարբերակների արգելափակման տեխնիկական ապացույցները։ Սահմանափակումներն արվել են CANTV-ի կողմից, որը երկրի հեռահաղորդակցության խոշորագույն պրովայդերն է։ NetBlocks-ը բացահայտեց ցանցի աշխատանքի լրջագույն խախտումներ, որոնք ազդում են հեռահաղորդակցության ենթակառուցվածքների վրա։ Դրանք համընկնում էին այլ սահմանափակումների հետ, որոնք էլ ազդում էին վերջին 24 ժամում վենեսուելացիների կողմից վիքինախագծեր հասանելիություն ունենալու վրա։ Ենթադրվում է, որ նպատակն Ազգային ժողովի նախագահ Խուան Գուայդոյի հոդվածի գրաքննության փորձերն էին, որում նա նշված էր որպես «Բոլիվարյան Վենեսուելայի 51-րդ նախագահ»։ Հավաքված տեղեկությունները նաև ցույց են տալիս մի քանի կայքեր, որոնք վերջերս գրաքննվել են, իսկ դա նշանակում է, որ քաղաքական անկայությունը կարող է լինել համացանցում վերահսկղության ուժեղացման հիմնական պատճառը։

## Տես նաև
* Վիքիպեդիայի արգելափակումը Թուրքիայում (2017)

## Ծանոթագրություններ

## Արտաքին հղումներ
* 

Կատեգորիա:Վենեսուելա
Կատեգորիա:Վիքիպեդիայի պատմություն
Այսքան բան

**«Այսքան բան»**, 2017 թվականին «Դարակ» հրատարակչության հրատարակած Զորայր Խալափյանի անտիպ ստեղծագործությունների ժողովածուն։ 352 էջ։ Խմբագիր՝ Աշոտ Գաբրիելյան, նկարչական ձևավորումը՝ Թեմիկ Խալափյանի, համակարգչային ձևավորումը՝ Աշոտ Խալափյանի, սրբագրիչ՝ Հերիքնազ Հարությունյան։ Գիրքը կազմել է Թեմիկ Խալափյանը։

## Գրքի հանձնարարականը
Զորայր Խալափյանի հոդվածների և էսսեների այս ժողովածուն ընդգրկում է հեղինակի ինչպես մամուլում տպագրված հրապարակումները, այնպես էլ անտիպ ստեղծագործությունները։

## Գրքի բովանդակությունը
* Զորայր Խալափյանի արձակը (Աշոտ Գաբրիելյան, 5-45 էջ)
* Այսքան բան
* Կարճ հարցազրույց
* Անպարկեշտ պատմություն
* Արյուն լիճ
* Հայացք
* Դոստոևսկու դևերը և Չեռնիշևսկու դևերը
* Անկուսակցականների կուսակցությունը
* Առայժմ հարցերը լուծում ենք սպանելով
* Արդարություն, հավերժական զառանցանք
* Գաղափարը
* Գիտություն է արդյոք տնտեսագիտությունը
* Դոստոևսկի և Ֆրեյդ
* Եղիշե առաքյալ
* Լենին
* Հայ տարրը Իլիականում
* Հասարակական երջանկության բանաձևը
* Մահվան խորհուրդը
* Մենք. Մե՞նք
* Պլատոնից մինչև Գորբաչով
* Փրկության բանաձևը
* Քրիստոսն Արցախում
* Ֆաուստ. հոգու վաճառք
* Խոսք և գործ
* Արիստոտել (Պոետիկա)
* Գերդաստան

## Ծանոթագրություններ

Կատեգորիա:2017 գրքեր
Կատեգորիա:Դարակ հրատարակչության գրքեր
Մարկանտոնիո Ռայմոնդի

**Մարկանտոնիո Ռայմոնդի**, (, ), իտալացի փորագրիչ, առավել հայտնի է որպես Վերածննդի դարաշրջանի  գործիչ, ավելի քան 300 փորագրությունների և անտիկ հուշարձանների հեղինակ։

## Կենսագրություն
Ստույգ հայտնի չէ, թե երբ է ծնվել Մարկանտոնիո Ռայմոնդին։ Նա ծնվել է 1470 -ից մինչև 1482 թվականն ընկած ժամանակահատվածում։ Նրա ծննդավայրը Արջինին է, որը կից է Բոլոնյային։ Գեղանկարչության նրա ուսուցիչը  եղել է ոսկերիչ և նկարիչ Ֆրանչեսկո Ֆրանչան։ 1506 - 1508 թվականներին ապրել և ստեղծագործել է Վենետիկում, կրկնօրինակել Դյուրերի թղթերը, որի շնորհիվ ձեռք է բերել կրկնօրինակելու հմտություններ (կեղծել նույնիսկ հեղինակի միացագրերն այնպես, որ երբեմն նույնիսկ կրկնօրինակ նկարը դժվար էր տարբերել բնօրինակ նկարից)։ 
Ջորջո Վազարիի խոսքերով, երբ Դյուրերը իմացել է այդ մասին, նա իր դժգոհությունն է հայտնել համայնքի ղեկավար մարմնին՝ Բոլոնյայի փորագրիչին արգելելով իր սեփական նկարների տակ ստորագրել որպես Ալբրեխտ։ Դրանից որոշ ժամանակ անց Ռայմոնդին մեկնել է Ֆլորենցիա։ Այդ տարիներին ստեղծել է Ջորջոնեյի և Միքելանջելոյի նկարների կրկնօրինակները, ինչպես նաև «Կաշինի ճակատամարտը» որմնանկարը (պետք է զարդարեր Պալացցո Վեկկիոյի պատը)։ 1510 - 1511 թվականներին տեղափոխվել է Հռոմ, որտեղ ծանոթացել է Ռաֆայելի հետ։ Այդ պահից մինչև Ռաֆայելի մահը՝ 1520 թվականը, Ռայմոնդին կատաել է նրա աշխատանքների գծանկարչական կրկնօրինակները։

Հետագայում շարունակել է իրականացնել Ռաֆայելի արվեստանոցի նկարիչների՝ մասնավորապես Ջուլիո Ռոմանոյի նկարների կրկնօրինակները, ինչը նրան հռչակ է բերել։  Մարկանտոնիոյի ձերբակալման պատճառ է դարձել  սկանդալային բովանդակությամբ 16 քանդակներ։ Սակայն կարդինալ Իպոլիտո Մեդիչիի և ճարտարապետ Բաչչո Բանդինելլիի խնդրանքով նրան ներում է շնորհվել։

1527 թվականին Կառլ V-ի կողմից Հռոմի գրավման ժամանակ նա վարձկանների կողմից գերեվարվել է։ Ազատվել է փրկագին վճարելուց հետո, որի արդյունքում էլ սնանկացել է և ենթադրաբար վերադարձել Բոլոնյա։

## Ծանոթագրություններ

## Արտաքին հղումներ
* 
* Гравюры Маркантонио Раймонди
* Catholic Encyclopedia
* Маркантонио Раймонди на сайт *ArtCyclopedia.com*

Կատեգորիա:Իտալացի գրաֆիկներ
Կատեգորիա:Իտալացի փորագրիչներ
Կատեգորիա:Իտալացի նկարիչներ
Կատեգորիա:Իտալացի ոսկերիչներ
Կատեգորիա:Իտալացի արվեստագետներ
People

**People** (նախկինում *People Weekly*), ամերիկյան հայտնի ամսագիր, ստեղծվել է Time Inc-ի կողմից։ Առաջին համարը լույս է տեսել 1974 թվականի մարտի 4-ին։ 2006 թվականին ամսագրի շրջանառությունը կազմել է 3.75 միլիոն օրինակ։ People-ը յուրաքանչյուր տարի կազմում է հայտնի մարդկանց վերաբերող ցանկեր, ինչպիսիք են՝ «Ամենագեղեցիկ մարդիկ», «Ամենալավ և ամենավատ հագնվողներ» և «Ամենասեքսուալ տղամարդ»։

## Teen People
1998 թվականին ստեղծվեց ամսագրի երիտասարդական տարբերակը` Teen People-ը։ Այնուամենայնիվ, 2006 թվականի հուլիսի 27-ից դադարեց գոյություն ունենալ։ Փակման պատճառները եղել են ինչպես գովազդային առաջարկությունների բացակայությունը, այնպես էլ շուկայում բարձր մրցակցությունը։ Վերջին համարը լույս է տեսել 2006 թվականի սեպտեմբերին, իսկ Teen People-ի փոխարեն բաժանորդները տարեվերջին ստացան *Seventeen* ամսագիրը։

## Sexiest Man Alive
Ամեն տարի ամսագիրը ընտրում է *Ամենասեքսուալ տղամարդուն*։ Այս կոչման կրկնակի կրողներ են եղել Բրեդ Փիթը (1995, 2000), Ջորջ Քլունին (1997, 2006) և Ջոնի Դեփը (2003, 2009)։ Ռիչարդ Գիրը նույնպես ընտրվել է երկու անգամ, սակայն տարբեր անվանակագերում՝ «Sexiest Couple» (1993) և «Sexiest Man» (1999):

## Ծանոթագրություններ

## Արտաքին հղումներ
* Ամսագրի պաշտոնական կայքէջը

Կատեգորիա:Ամերիկյան ամսագրեր
Ծնկոսկրի կոտրվածք

**Ծնկոսկրի կոտրվածք**, ախտանիշներն են ցավը, այտուցը և արյունազեղումը ծնկան շրջանում։ Տուժածը չի կարողանում քայլել։ Բարդություններից են ոլոքի, ազդրոսկրի և ծնկան կապանների վնասվածքները։

Կոտրվածքն առաջանում է ուժեղ հարվածից ծնկան առաջային հատվածին կամ ծնկան վրա ընկնելու հետևանքով։ Երբեմն ծնկոսկրի կոտրվածք կարող է առաջանալ ազդրի մկանների կտրուկ կծկումից։ Ախտորոշումը հաստատվում  է ռենտգեն հետազոտությամբ։ Երեխաների մոտ անհրաժեշտության դեպքում կատարում են ՄՌՇ հետազոտություն։

Բուժումը իրականացվում է կամ վիրահատական կամ առանց վիրահատական եղանակների, կախված կոտրվածքի տեսակից։ Առանց տեղաշարժի կոտրվածքները  հիմնականում բուժվում են գիպսակապով։ Երբեմն տեղաշարժով կոտրվածքները հնարավոր է բուժել գիպսակապով, եթե տուժածը կարողանում է ինքնուրույն շարժել ոտքը։ Վերջույթը երեք շաբաթով անշարժացվում է ուղիղ դիրքում։ Կոտրվածքի այլ տեսակներ հիմնականում  պահանջում են վիրահատական բուժում։

Ծնկոսկրի կոտրվածքը ամբողջ կոտրվածքների ընդամենը 1%-ն է կազմում։ Ավելի հաճախ հանդիպում է տղամարդկանց մոտ։ Հիմնականում տուժում են միջին տարիքի անձիք։ Բուժման ելքը բարեհաջող է։

## Ախտորոշում

Ախտորոշումը հիմնվում է ախտանիշների և ռենտգեն հետազոտության վրա։ Երեխաների դեպքում հնարավոր է նաև ՄՌՇ հետազոտություն։

## Բուժում
Կախված կոտրվածքի տեսակից բուժումը իրականացվում է վիրահատական կամ ոչ վիրահատական եղանակներով։

### Պահպանողական բուժում
Առանց տեղաշարժի կոտրվածքների դեպքում հիմնականում դրվում է գիպսակապ։  Երբեմն տեղաշարժով կոտրվածքները հնարավոր է բուժել գիպսակապով, եթե տուժածը կարողանում է ինքնուրույն շարժել ոտքը։ Վերջույթը երեք շաբաթով անշարժացվում է ուղիղ դիրքում։

### Վիրահատական բուժում
Բեկորային կոտրվածքի ժամանակ կատարվում է ծնկոսկրի ամբողջական հեռացում։ Մասնակիի դեպքում հեռացվում է ծնկոսկրից մի հատված կապանների ու ջլերի հետ միասին կամ առանց դրանց։ Կատարվում է նաև ձգումային եղանակով բուժում, ոսկրաբեկորների միացման համար(երկբեկոր  կոտրվածքների դեպքում)։

## Ծանոթագրություններ

Կատեգորիա:Կոտրվածքներ
Կատեգորիա:Ոսկրի կոտրվածք
Չինաստանի մարզերի ցանկ

Սա Չինաստանի 31 վարչական բաժանումների ցանկն է, որը ներառում է 1949-ից մինչև 1952 թվականի նախկին վարչական տարածքները, որոնք այժմ հայտնի են որպես **ավանդական մարզեր**։

## Չինաստանի հանրապետության (միչև 1949 թ.) մարզերը

## Չինաստանի Ժողովրդական Հանրապետություն

### Տնտեսական մարզեր

### Այլ տեսակի վարչատարածքային բաժանումներ

## Ծանոթագրություններ

Կատեգորիա:Չինաստան
Մաքս Նորդաու

**Մաքս Նորդաու** (իրական անունը՝ Սիմխա Մեեր (Սիմոն Մաքսիմիլիան) Զյուդֆելդ (*Simon Maximilian Südfeld*), ), բժիշկ, գրող, քաղաքական գործիչ և Համաշխարհային սիոնիստական կազմակերպության համահիմնադիր։

## Կենսագրություն
Սիմոն Մաքսիմիլիան Սյուդֆելդը ծնվել է 1849 թվականին Պեշտում (Հունգարիա)։ Նրա հայրը՝ Գաբրիել բեն Ասեր Սյուդֆելդը ռաբբի էր։ Ավանդական հրեական դաստիարակությունից հետո նա  կյանքի 18-րդ տարում դարձել է բնագիր և էվոլյուցիոնիստ։ 1874 թվականին նա իր ազգանունը փոխել է Նորդաու (Nordau)։ 1875 թվականին Նորդաուն ուսումը վերջացրեց, դառնալով բժիշկ։ 1880 թվականին տեղափոխվում է Փարիզ։ Զուգահեռ Նորդաուն զբաղվում է լրագրողությամբ, արդյունքում դառնալով եվրոպական առաջատար թերթերի թղթակից։

Նորդաույին համաշխարհային ճանաչում բերեցին նրա աշխատությունները  հասարակության զարգացման հաջորդ 100 տարիների ընթացքում քաղաքական և տնտեսական կանխատեսումների վերաբերյալ։ Թերևս, առավել հայտնի նրա ստեղծագործություններից է «Այլասերումը», որտեղ նա ներկայացրել է Եվրոպայի մայրամուտի մեկնաբանության յուրօրինակ փորձը։ Նա բարոյական դիրքերից ելնելով քննադատել է դեգեներատիվ արվեստը, գեներացված ուրբանիստական ժամանակակից քաղաքակրթությամբ։ Կիսել է Չեզարե Լոմբրոզոյի գաղափարները։ Մահացել է 1923 թվականին Փարիզում, մասունքները 1926 թվականին տեղափոխվել են Թել Ավիվ։

## Մասնակցություն հրեական շարժմանը
Նորդաուն ամբողջությամբ ձուլված եվրոպական հրեա էր։ Նա ամուսնացել է բողոքականի հետ, և չնայած հունգարական արմատներին, իրեն զգում էր գերմանական մշակույթի մի մասը։ Ինքնակենսագրության մեջ նա գրել է. «Երբ լրացավ իմ տասնհինգը, ես թողեցի հրեական ապրելակերպը և Թորայի ուսուցումը։ Հուդաիզմը մնացել էր միայն հիշողություններում, և այդ ժամանակից ի վեր ես համարում էի ինձ գերմանացի և միայն գերմանացի»։

## Աշխատանքներ
* *De la castration de la femme*, 1882.
* *Der Krieg der Millionen*, 1882.
* *Die conventionellen Lügen der Kulturmenschheit*, 1883.
* *Paradoxe*, 1885.
* *Französische Staatsmänner*
* *Die Krankheit des Jahrhunderts*, 1888.
* ''Entartung'', 1892.
* *Granden der spanischen Kunst*
* *Seelenanalysen*, 1892.
* *Gefühlskomödie*
* *Das Recht zu lieben*, 1894.
* *Entartung und Genie*, 1894
* *Drohnenschlacht*, 1898.
* *Doctor Kohn*, 1899.
* *Morganatisch*, 1904.
* *Der Sinn der Geschichte*, 1909.
* *Biologie der Ethik*, 1921.
* *Rahab*, 1922.

## Ծանոթագրություններ

Կատեգորիա:Ֆրանսիացի սոցիոլոգներ
Կատեգորիա:Հունգարացի լրագրողներ
Կատեգորիա:Ֆրանսիացի գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Ֆրանսիացի լրագրողներ
Կատեգորիա:Ֆրանսիացի բժիշկներ
Կատեգորիա:Ֆրանսիայի քաղաքական գործիչներ
Կատեգորիա:Հունգարիայի քաղաքական գործիչներ
Կատեգորիա:Հունգարացի գրողներ
Կատեգորիա:Հունգարացի բժիշկներ
Կատեգորիա:Հունգարացի սոցիոլոգներ
Կատեգորիա:Բուդապեշտի համալսարանի շրջանավարտներ
Միացյալ Թագավորության ավիաընկերությունների ցանկ

Սա **Միացյալ Թագավորությունում գործող ավիաընկերությունների ցանկ**ն է։

## Ցանկ

## Ծանոթագրություններ

Կատեգորիա:Ավիաընկերություններ
Մաեբասի

thumb|Մաեբասիի քաղաքապետարան

, քաղաք ճապոնիայում` Գումա պրեֆեկտուրայի հյուսիսում։ Համարվում Գումա պրեֆեկտուրայի վարչական կենտրոնը։

2015 թվականի տվյալների համաձայն՝ քաղաքում բնակվում է 339 701 մարդ, իսկ միջին խտությունը կազմում է 1081 մարդ/կմ2։ Քաղաքը զբաղեցնում է 311.59 կմ2 տարածք։ Քաղաքը բնակչությամբ երկրորդ քաղաքն է Գումա պրեֆեկտուրայում։

Մաեբասին հայտնի է որպես «Գրողների, բուսականության և ջրի քաղաք»։

## Կլիմա
Մաեբասին գտնվում է մերձարևադարձային մուսոնային կլիմայական գոտում։




## Քույր քաղաքներ
* Հագի, Ճապոնիա
* Բիրմինգհեմ, Ամերիկայի Միացյալ Նահանգներ
* Մենաշա, Ամերիկայի Միացյալ Նահանգներ
* Օրվեիտո, Իտալիա

## Ծանոթագրություններ

## Արտաքին հղումներ
*Official Website 
*Maebashi Living Guide 

Կատեգորիա:Ճապոնիայի քաղաքներ
1984-85 NBA մրցաշրջան

**1984-85 NBA մրցաշրջան**, դարձել է Բասկետբոլի ազգային ասոցիացիայի 39-րդ մրցաշրջանը։ Մրցաշրջանի չեմպիոնը դարձել է «Լոս Անջելես Լեյքերս» ակումբը։ Եզրափակչում՝ վեց խաղերի ընթացքում, «Լեյքերս-ը հաղթել է «Բոստոն Սելտիքս»-ին։

1984 թվականի NBA դրաֆթի ժամանակ «Հյուստոն Ռոքեթս» ակումբի կողմից՝ առաջին համարի ներքո ընտրվել է կենտրոնական Հակիմ Օլաջուվոնը։ Դրաֆթի ժամանակ 3-րդ համարի ներքո ընտրվել է Մայքլ Ջորդանը, 4-րդ համարի ներքո՝ Սեմ Պերկինսը, 5-րդ համարի ներքո՝ Չարլզ Բարքլին, իսկ 16-րդ համարի ներքո՝ Ջոն Սթոքթոնը։

## Պարբերական առաջնություն
### Ըստ դիվիզիոննների
: *Հ = Հաղթանակներ, Պ = Պարտություններ, Տ% = Հաղթած խաղերի տոկոս*

### Ըստ կոնֆերենցիաների

## Փլեյ Օֆ

## Ցուցանիշներով առաջնորդներ

## Մրցանակներ ըստ մրցաշրջանի արդյունքներ
* **NBA ամենաթանկ խաղացող:** Լարի Բըրդ, Բոստոն Սելտիքս
* **Եզրափակչի ամենաթանկ խաղացող:** Քարիմ Բադուլ-Ջաբար, Լոս Անջելես Լեյքերս
* **[[NBA տարվա սկսնակ]]:** Մայքլ Ջորդան, Չիկագո Բուլս
* **[[NBA լավագույն պաշտպանողական խաղացող|Լավագույն պաշտպանողական խաղացող]]:** Մարք Իթոն, Յութա Ջազ
* **[[NBA լավագույն վեցերորդ խաղացող]]:** Քևին Մակհեյլ, Բոստոն Սելտիքս
* **[[NBA տարվա մարզիչ|Տարվա մարզիչ]]:** Դոն Նելսոն, Միլոուքի Բաքս

* **[[NBA բոլոր աստղերի հավաքական|Բոլոր աստղերի առաջին հավաքական]]:**
** Հ Լարի Բըրդ
** Հ Բերնարդ Քինգ 
** Կ Մոզես Մելոուն
** Պ Մեջիք Ջոնսոն
** Պ Այզեա Թոմաս

* **[[NBA բոլոր աստղերի հավաքական|Բոլոր աստղերի երկրորդ հավաքական]]:**
** Ф Տերի Կամինգս
** Ф Ռայֆ Սեմպսոն
** Ц Քարիմ Աբդուլ-Ջաբար
** З Մայքլ Ջորդան
** З Սիդնի Մոնկրիֆ

* **[[NBA սկսնակների հավաքական]]**
** Մայքլ Ջորդան
** Հակիմ Օլաջուվոն
** Սեմ Բոուի
** Չարլզ Բարքլի
** Սեմ Պերկինս

* **[[NBA բոլոր աստղերի պաշտպանության հավաքական|Բոլոր աստղերի ապշտպանության առաջին հավաքական]]:**
** Սիդնի Մոնկրիֆ
** Փոլ Փրեսի
** Մարք Իթոն
** Մայքլ Կուպեր
** Մորիս Չիկս

* **[[NBA բոլոր աստղերի պաշտպանության հավաքական|Բոլոր աստղերի ապշտպանության երկրորդ հավաքական]]:**
** Բոբի Ջոնս
** Դենի Վրեյնս
** Հակիմ Օլաջուվոն
** Դենիս Ջոնսոն
** Թի Ար Դան

## Ծանոթագրություններ

## Արտաքին հղումներ
* 1984-85 NBA Season Summary 

Կատեգորիա:Բասկետբոլի ազգային ասոցիացիա
Կատեգորիա:Բասկետբոլի ազգային ասոցիացիայի դրաֆթներ
Կոստա Ռիկայի կենտրոնական բանկ

**Կոստա Ռիկայի կենտրոնական բանկ** (), Կոստա Ռիկայի Հանրապետության կենտրոնական բանկ։

## Պատմություն
Մինչև 1914 թվականի նոյեմբերի 24-ը թղթադրամները թողարկվում էին հիմնականում մասնավոր բանկերի կողմից, երբեմն կառավարության կողմից։ Այս ժամանակից հետո թղթադրամների թողարկման իրավունքը բացառապես պատկանում էր Կոստա Ռիկայի միջազգային բանկին։ 1936 թվականի վերջին Կոստա Ռիկայի միջազգային բանկը վերակազմավորվեց Կոստա Ռիկայի ազգային բանկի։
1950 թվականի հունվարի 28-ին Կոստա Ռիկայի ազգային բանկի հիմքի վրա ստեղծվեց Կոստա Ռիկայի պետական կենտրոնական բանկը։

## Ծանոթագրություններ

## Աղբյուրներ
* 

## Արտաքին հղումներ
* 
* 

Կատեգորիա:Կենտրոնական բանկեր
Կատեգորիա:Կոստա Ռիկայի տնտեսություն
Հուսիկ Խանդամուրյան

**Հուսիկ Միսակի Խանդամուրյան** (ստորագրել է նաև **Խանդամուր** գրական անունով, ), հայ արձակագիր, ԽՍՀՄ գրողների միության անդամ 1975 թվականից։

## Կենսագրություն
Հուսիկ Խանդամուրյանը ծնվել է 1915 թվականին, Արևմտյան Հայաստանի Երզնկա քաղաքում։ 1932-1945 թվականներին աշխատել է Հայպետհրատում որպես արխիվի վարիչ, 1945-1950 թվականներին՝ «Սովետական գրականություն» ամսագրում որպես սրբագրիչ, 1950-1955 թվականներին՝ Երևանի Ալեքսանդր Մյասնիկյանի անվան հանրապետական գրադարանում՝ գրադարանավար, 1955-1959 թվականներին՝ «Գրական թերթ»-ում սրբագրիչ, 1959-1968 թվականներին՝ «Հայաստան» հրատարակչությունում սրբագրիչ։

## Երկեր
* Եզովպոսի կյանքը (ըստ Պլանուտի), Ե., Հայպետհրատ, 1940, 32 էջ։
* Եզովպոս, Ե., Հայպետհրատ, 1955, 48 էջ։
* Լուսաբաց (պատմվածքներ), Ե., Հայպետհրատ, 1956, 178 էջ։
* Խիկար (մանկական վիպակ), Ե., Հայպետհրատ, 1957, 50 էջ։
* Հանդիպում (պատմվածքներ և մեկ պիես), Ե., Հայպետհրատ, 1958, 235 էջ։
* Մանկության ընկերուհին, Ե., Հայպետհրատ, 1961, 315 էջ։
* Եզովպոս Խիկար, Ե., Հայպետհրատ, 1963, 105 էջ։
* Ուր է տանում գնացքը (վեպ), Ե., Հայպետհրատ, 1964, 346 էջ։
* Մանկության ընկերուհին, Ե., Հայպետհրատ, 1967, 311 էջ։
* Լուրջ կատակ, Ե., «Հայաստան», 1973, 404 էջ։
* Կանաչ ճամպրուկը, Ե., «Սովետական գրող», 1978, 448 էջ։

## Ծանոթագրություններ

Կատեգորիա:Գրական կեղծանուններով հայտնի հեղինակներ
Կատեգորիա:ԽՍՀՄ գրողների միության անդամներ
Կատեգորիա:Հայ արձակագիրներ
Կատեգորիա:Հայ գրողներ
Ֆրանսերենի դասերը (ֆիլմ)

**Ֆրանսերենի դասերը** (), խորհրդային գեղարվեստական ֆիլմ (կինովիպակ), որի ռեժիսորը Եվգենի Տաշկովն է։ Նկարահանվել է Վալենտին Ռասպուտինի «Ֆրանսերենի դասերը» պատմվածքի հիման վրա։

## Սյուժե
Տասնամյա Վոլոդյային հետպատերազմյան տարիներին մայրը գյուղից ուղղարկում է շրջկենտրոն սովորելու։ Տղան ապրում է պատերազմում ամուսնուն կորցրած մի կնոջ և իր երեք երեխաների հետ։ Ֆրանսերենի երիտասարդ ուսուցչուհի Լիդիա Միխայլովնան օգնում է տղային։ Լրացուցիչ դասերի պատրվակով նա փորձում է կերակրել տղային։ Հպարտ Վոլոդյան հրաժարվում է ուտել։ Այնուհետև ուսուցիչուհին տղային առաջարկում է գումարի դիմաց իր հետ «պրիստենոկ» խաղալ, և տղան պարտության է մատնում ուսուցչուհուն։ Դպրոցի տնօրենը իմանալով այս ամենի մասին աշխատանքից ազատում է Լիդիա Միխայլովնային, նա վերադառնում է իր հայրենի Կուբան։

## Դերերում
*Միխայիլ Եգորով՝ Վոլոդյա
*Տատյանա Տաշկովա՝ ֆրանսերենի ուսուցչուհի Լիդիա Միխայլովնա
*Գալինա Յացկինա՝ Մարիա Անդրեևնա, Վոլոդիայի մայրը
* Վալենտինա Տալիզինա՝ մորաքույր Նադյա
* Օլեգ Գալուբիցկի՝ Վասիլի Անդրեևիչ, դպրոցի տնօրեն
* Կլավդիա Կոզլենկովա՝ կաթի վաճառող
* Բորիս Նովիկով՝ Իլյա պապիկ
* Վադիմ Յակովլև՝ Վանյա պապիկ
* Միշա Կաբանով՝ թռչուն
* Լիդիա Սավչենկո
* Ելենա Կուզմինա
* Եվգենի Տաշկով
* Սերգեյ Սոկոլով
* Ֆլենով Դմիտրի

## Նկարահանող խումբ
* Սցենարի հեղինակ՝ Եվգենի Տաշկով
* Բեմադրող ռեժիսոր՝ Եվգենի Տաշկով
* Բեմադրող օպերատոր՝ Վլադիմիր Նախաբցև
* Բեմադրող նկարիչ՝ Միխայիլ Կարտոշով
* Կոմպոզիտոր՝ Բորիս Չայկովսկի
* Դիրիժոր՝ Էմին Խաչատրյան

## Փաստեր
* Դերասանուհի Տատյանա Տաշկովան նկարահանման պահին հանդիսանում էր ռեժիսոր Եվգենի Տաշկովի կինը, իսկ տիտրերում նշված էր որպես Տատյանա Վասիլևա։
* Նկարահանումներից մեկ տարի անց Տատյանա Տաշկովան և Միխայիլ Եգորովը միասին նկարահանվեցին «Ֆրակ ավազակի համար» ֆիլմում։

## Ծանոթագրություններ

## Արտաքին հղումներ
* 

Կատեգորիա:1978 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Ֆիլմեր դպրոցի մասին
Հունգարիայի դրամահատարան

**Հունգարիայի դրամահատարան** (), մետաղադրամներ և մեդալներ պատրաստող հունգարական ձեռնարկություն։

Հունգարական մետաղադրամների հատումը սկսվել է Իշտվան I Սուրբ թագավորի օրոք (1001-1038)։ Տարբեր ժամանակաշրջաններում մետաղադրամները հատվել են տարբեր քաղաքներում գտնվող մի քանի դրամահատարանների կողմից։ 19-րդ դարի վերջերին Հունգարիայի միակ դրամահատարանը գտնվում էր Կյորմյոցբանյեում (այժմ` Կրեմնիցա Սլովակիայում)։ Ավստրոհունգարիայի փլուզումից հետո դրամահատարանի սարքավորումները և հումքի պաշարները տեղափոխվեցին Բուդապեշտ, որտեղ 1920 թվականին սկսվեց մետաղադրամների հատումը։ 1920-1922 թվականների առաջին 10 և 20 ֆիլեր մետաղադրամները հատվեցին 1914 թվականի ավստրոհունգարական մետաղադրամների նմուշի տիպով։ Մետաղադրամների արտաքին տեսքը և բնութագրերը, այդ թվում նաև Կրեմնիցայի դրամահատարանի տարբերանշանը` KB, չփոխվեցին։ Այնուհետև, հունգարական կրոնի արժեզրկման հետ կապված, մետաղադրամների հատումը դադարեցվեց։

Պաշտոնապես դրամահատարանը ստեղծվել է 1925 թվականին, ստանալով «Հունգարիայի թագավորական պետական դրամահատարան անունը»։ 1926 թվականին դրամահատարանն սկսեց պենգյո մետաղադրամների հատումը։ 1945 թվականին, գերարժեզրկման հետ կապված, մետաղադրամների հատումը դադարեցվել էր և վերականգնվել 1946 թվականին, երբ սկսվեց ֆորինտ մետաղադրամների հատումը։ 1949 թվականին դրամահատարանը վերանվանվեց «պետական դրամահատարան» ազգային ձեռնարկության։

1992 թվականին դրամահատարանը վերակազմավորվեց Հունգարիայի դրամահատարան սահմանափակ պատասխանատվությամբ ընկերության։ Սկզբնապես բանկին էր պատկանում բաժնեմասերի վերահսկիչ փաթեթէը, իսկ 1998 թվականից բանկը հանդիսանում է դրամահատարանի միակ սեփականատերը։

## Ծանոթագրություններ

## Գրականություն
* 

## Արտաքին հղումներ
* History , сайт монетного двора
* Венгерский монетный двор, Планета монет
* Банки и монетные дворы ЕС, Информационный каталог евро

Կատեգորիա:Դրամագիտություն
Կատեգորիա:Դրամահատարաններ
Կատեգորիա:Հունգարիայի ընկերություններ
Իրինա Ղափլանյան

**Իրինա Ղափլանյան** (), հայ քաղաքագետ, հասարակական և քաղաքական գործիչ, ՀՀ բնապահպանության նախարարի առաջին տեղակալ (2019 թվականի հունիսի 1 - 2020 թվականի նոյեմբերի 17)։ Նախկին «Հիմնադիր խորհրդարանի» անդամ, ակտիվիստ։

## Կենսագրություն
Ծնվել է 1983 թվականի սեպտեմբերի 27-ին Երևանում։ Անկուսակցական է։

### Կրթություն
* 1989-1998 թվականներին սովորել և ավարտել է Անտոն Չեխովի անվան թիվ 55 դպրոցը։
* 1998-1999 թվականներին ուսանել է Միացյալ Նահանգներում *FSA FLEX* ծրագրով` ավագ դպրոցի ավարտական դասարանում։ 
* 1999-2001 թվականներին սովորել է Հայ-ռուսական համալսարանի իրավագիտության ֆակուլտետում, սակայն երկու տարի իրավագիտություն ուսանելուց հետո որոշել է փոխել ոլորտը, ընդունվելով Մալթայի համալսարանի միջազգային հարաբերությունների ֆակուլտետ։ 2001-2004 թվականներին ավարտել է Մալթաի համալսարանի միջազգային հարաբերությունների ֆակուլտետը և ստացել բակալավրի կոչում (թեզի պաշտպանություն` Սաուդյան Արաբիայի արտաքին քաղաքականության երկակիությունը)։
* 2005-2006 թվականներին սովորել է Լոնդոնի դիվանագիտական ակադեմիայում, Ուեսթմինսթրի համալսարանում, ստանալով դիվանագիտության մագիստրոսի կոչում (թեզի պաշտպանության թեման` Կանայք դիվանագիտության մեջ)։
* 2009-2014 թվականներին սովորել է Քեմբրիջ համալսարանի քաղաքագիտության ֆակուլտետում, ստանալով գիտության թեկնածուի (PhD) գիտական աստիճան (թեզի պաշտպանության թեման` Հետխորհրդային Հայաստան` նոր քաղաքական վերնախավ և նոր քաղաքական տրամախոսություն)։
 
### Աշխատանքային գործունեություն
* 1999-2001 թվականներին աշխատել է Հանուն ընտանիքի և առողջության հասարակական կազմակերպությունում որպես վարչական օգնական։
* 2006-2007 թվականներին աշխատել է Միավորված ազգերի կազմակերպության զարգացման ծրագրում որպես ազգային կայուն զարգացման ծրագրի համակարգող։
* 2008-2009 թվականներին Ջորջթաուն համալսարանի կենսաանվտանգության բաժնի վերլուծաբան, փորձագետ։
* 2010-2013 թվականներին հասարակական հիմունքներով աշխատել է Caucasus Edition, Journal of Conflict Transformation պարբերականի համախմբագիր։
* 2012-2017 թվականներին համահիմնադրել է Գրին Բին էկո սրճարանների ցանցը։
* 2014-2017 թվականներին աշխատել է որպես Նիդեռլանդների բազմակուսակցական ժողովրդավարության ինստիտուտի փորձագետ։
* 2015-2017 թվականներին աշխատել է Հայաստանի ամերիկյան համալսարանի *Extension* բաժնում, մշակելով և դասավանդելով կանանց առաջնորդության և իրավահավասարության դասընթացներ։
* 2016 թվականին աշխատել է Հայաստանի ամերիկյան համալսարանի General Education ամբիոնում, դասավանդել է քաղաքագիտություն։
* 2018 թվականի հունիսի 11-ին նշանակվել է ՀՀ բնապահպանության նախարարի առաջին տեղակալ , 2020 թվականի նոյեմբերի 17-ից ազատվել է զբաղեցրած պաշտոնից։

## Գիտական գործունեություն
Մի շարք գիտական հոդվածների և գրքի հեղինակ է։

## Ընտանիք
Ամուսնացած է, ունի երեք երեխա (ամուսինը՝ Դեյվիդ Բեքքեթը, ամերիկացի է)։

## Ծանոթագրություններ

Կատեգորիա:Երևանի Անտոն Չեխովի անվան թիվ 55 դպրոցի շրջանավարտներ
Կատեգորիա:Լոնդոնի դիվանագիտական համալսարանի շրջանավարտներ
Կատեգորիա:Հայ հասարակական գործիչներ
Կատեգորիա:Հայ քաղաքագետներ
Կատեգորիա:Հայ քաղաքական գործիչներ
Կատեգորիա:Մալթայի համալսարանի շրջանավարտներ
Կատեգորիա:Ոչ գեղարվեստական գրողներ
Կատեգորիա:Քաղաքական գիտությունների թեկնածուներ
Կատեգորիա:Քեմբրիջի համալսարանի շրջանավարտներ
Բրազիլիայի դրամահատարան

**Բրազիլիայի դրամահատարան** (), Բրազիլիայի պետական ձեռնարկություն, որը զբաղվում է մետաղադրամների, թղթադրամների և այլ պաշտպանված արտադրանքի (անձնագրեր, փոստային նամականիշեր) պատրաստմամբ։ Գրանցված է Բրազիլիայի ֆինանսների նախարարության ենթակայության հանրային ընկերության ձևով։

Բրազիլիայի տարածքում պորտուգալական գաղութացումը սկսվելուց հետո ոչ մի դրամահատարան չկար, իսկ շրջանառության մեջ օգտագործվում էին նրա տարածք ընկած բացառապես բոլոր մետաղադրամները (առավելապես` իսպանական)։ Բրազիլիայի տարածքում առաջին մետաղադրամները հատվել են 1645-1646 թվականներին հոլանդացիների կողմից Պերնամբուկուի պաշարման ժամանակ։

1694 թվականի մարտի 8-ին Պեդրու 2-րդ Խաղաղասեր թագավորը հրաման արձակեց դրամահատարան բացել Բահիայում։ 1699 թվականին դրամահատարանը տեղափոխվեց Ռիո դե Ժանեյրո, մեկ տարի անց` Պերնամբուկու, որտեղ այն գործեց մինչև 1702 թվականը։ 1703 թվականին դրամահատարանը նորից տեղափոխվեց Ռիո դե Ժանեյրո։ Այնուհետև բացվեցին ևս մի քանի դրամահատարաններ. Բահիայում (1714), Վիլա Ռիկայում (1724-1734):

1868 թվականին Ռիո դե Ժանեյրոյում բացվեց դրամահատարանի նոր շենք։ 1984 թվականին դրամահատարանը տեղափոխվեց նորակառույց արտադրական կոմպլեքս Սանտա Կրուզ շրջանում։

## Ծանոթագրություններ

## Արտաքին հղումներ
* Монетный двор Бразилии, Планета монет

Կատեգորիա:Դրամագիտություն
Կատեգորիա:Բրազիլիայի ընկերություններ
Կատեգորիա:Ռիո դե Ժանեյրո
Կատեգորիա:Դրամահատարաններ
1983-84 NBA մրցաշրջան

**1983-84 NBA մրցաշրջան**, դարձել է Բասկետբոլի ազգային ասոցիացիայի 38-րդ մրցաշրջանը։ Մրցաշրջանի չեմպիոնը դարձել է «Բոստոն Սելտիքս» ակումբը։ Եզրափակչում՝ վեց խաղերի ընթացքում, «Բոստոն»-ը հաղթել է «Լոս Անջելես Լեյքերս»-ին։

1983 թվականի NBA դրաֆթի «Հյուստոն Ռոքեթս» ակումբի կողմից՝ առաջին համարի ներքո ընտրվել է կենտրոնական Ռալֆ Սեմպսոնը։ Դրաֆթի ժամանակ 4-րդ համարի ներքո ընտրվել է Բայրոն Սքոթը, 9-րդ համարի ներքո՝ Դեյլ Էլիսը, իսկ 14-րդ համարի ներքո՝ Քլայդ Դրեկսլերը։

Այդ մրցաշրջանից սկսած փլեյ օֆֆ խաղերի շարքին 12-ի փոխարեն սկսեցին մասնակցել 16 թիմեր։ Բացի դրանից այն ժամանակ դիվիզիոնների հաղթողները բաց էին թողնում փլեյ օֆֆի առաջին ռաունդը, բայց 1983-84 թվականների մրցաշրջանից հետո, մասնակցում էին բոլոր ակումբները։

## Պարբերական առաջնություն
### Ըստ դիվիզիոննների
: *Հ = Հաղթանակներ, Պ = Պարտություններ, Տ% = Հաղթած խաղերի տոկոս*

### Ըստ կոնֆերենցիաների

## Փլեյ Օֆ

## Ցուցանիշներով առաջնորդներ

## Մրցանակներ ըստ մրցաշրջանի արդյունքներ
* **NBA ամենաթանկ խաղացող:** Լարի Բըրդ, Բոստոն Սելտիքս
* **Եզրափակչի ամենաթանկ խաղացող:** Լարի Բըրդ, Բոստոն Սելտիքս
* **[[NBA տարվա սկսնակ]]:** Ռալֆ Սեմսոն, Հյուստոն Ռոքեթս
* **[[NBA լավագույն պաշտպանողական խաղացող|Լավագույն պաշտպանողական խաղացող]]:** Սիդնի Մոնկրիֆ, Միլոուքի Բաքս
* **[[NBA լավագույն վեցերորդ խաղացող]]:** Քևին Մակհեյլ, Բոստոն Սելտիքս
* **[[NBA տարվա մարզիչ|Տարվա մարզիչ]]:** Ֆրենկ Լեյդեն, Յութա Ջազ

* **[[NBA բոլոր աստղերի հավաքական|Բոլոր աստղերի առաջին հավաքական]]:**
** Հ Լարի Բըրդ
** Հ Բերնարդ Քինգ 
** Կ Քարիմ Աբդուլ-Ջաբար
** Պ Այզեա Թոմաս
** Պ Մեջիք Ջոնսոն

* **[[NBA բոլոր աստղերի հավաքական|Բոլոր աստղերի երկրորդ հավաքական]]:**
** Հ Էդրիան Դենթլի
** Հ Ջուլիուս Իրվինգ
** Կ Մոզես Մելոուն
** Պ Ռալֆ Սեմպսոն
** Օ Ջիմ Պակսոն

* **[[NBA սկսնակների հավաքական]]**
** Սթիվ Ստիպանովիչ
** Ռալֆ Սեմպսոն
** Դարել Ուոքեր
** Ջեֆ Մելոուն
** Թարլ Բեյլի
** Բայրոն Սքոթ

* **[[NBA բոլոր աստղերի պաշտպանության հավաքական|Բոլոր աստղերի ապշտպանության առաջին հավաքական]]:**
** Բոբի Ջոնս
** Մայքլ Կուպեր
** Թրի Ռոլինս
** Մորիս Չիկս
** Սիդնի Մոնկրիֆ

* **[[NBA բոլոր աստղերի պաշտպանության հավաքական|Բոլոր աստղերի ապշտպանության երկրորդ հավաքական]]:**
** Լարի Բըրդ
** Դեն Ռաունդֆիլդ
** Քարիմ Աբդուլ-Ջաբար
** Դենիս Ջոնսոն
** Թի Ար Դան

## Մեկնաբանություններ

## Ծանոթագրություններ

## Արտաքին հղումներ
* 1983-84 NBA Season Summary 

Կատեգորիա:Բասկետբոլի ազգային ասոցիացիա
Կատեգորիա:Բասկետբոլի ազգային ասոցիացիայի դրաֆթներ
Կապարաո ազգային պարկ

**Կապարաո ազգային պարկ** () ազգային պարկ, որը ստեղծվել է 1961 թվականին՝ Կապարուի լեռները պաշտպանելու նպատակով։ Գտնվում է Մինաս Ժերայս և Էսպիրիտու Սանտու նահանգների սահմանների միջև, Բրազիլիա։ Բրազիլիայի ամենաբարձր լեռներից մեկը՝ Բանդեյրան, գտնվում է այստեղ։

## Տեղագրություն
Պարկը ստեղծվել է 1961 թվականի մայիսի 24-ին թիվ 50146 հրամանագրով։ Այն ստեղծվել է նահագահ Ժանիու Կուադրուշի կողմից։ Տարածքը կազմում է մոտ 33000 հա։ Նպատակն էր՝ պաշտպանել բնական ռեսուրսները և աջակցել էկոտուրիզմի գործունեությանը։ Պարկը տեղակայված է Սերրա դու Կապարոյում, Մինաս Ժերայս և Էսպիրիտու Սանտու նահանգների սահմանագծում։ Այն ընդգրկում է 31800 հա տարածք, որից 80%-ը գտնվում է վերջինիս կազմում։ Ներառում է հետևյալ մունիցիպալիտետներից որոշ հատվածներ. Մինաս ժերայսում՝ Ալտու Կապարաո, Ալտու Ժեկիտիբա, Կապարաո և Էսպերա Ֆելիս, իսկ Էսպիրիտու Սանտու նահանգում են գտնվում Դորիս դու Ռիու Պրետու, Դիվինու դի Սան Լորենսու, Իբիտիրամա, Իունա ու Իրուպի մունիցիպալիտետները։ Պարկը նաև Կենտրոնական Ատլանտյան անտառ էկոլոգիական միջանցքի մի մասն է կազմում, որը ստեղծվել է 2002 թվականին։

Ազգային պարկը գտնվում է 997-2890 մետր բարձրության վրա։ Պարկի բաղկացուցիչ մաս է կազմում Բրազիլիայի երրորդ ամենաբարձր գագաթը, որն ունի 2892 մետր բարձրություն։ Տաս այլ լեռնագագաթներ ունեն 2000 մետրից ավելի բարձրություն։ Նրա պաշտպանության ներքո է գտնվում Իտաբապոանա, Իտապեմիրիմ և Ռիու Դոսի գետերի ջրբաժան գիծը։ Տարեկան տեղումների քանակը կազմում է 1000 մմ։ Ջերմաստիճանը տատանվում է 19-ից մինչև 22&nbsp;°C, բայց ձմռանը (հունիս և հուլիս ամիսներին), ցածրադիր շրջաններում ջերմաստիճանը սովորաբար ավելի ցածր է, քան ավելի բարձր շրջաններում։

## Բիոտա
Սերրա դու Կապարաոն ունի Ատլանտյան անտառի տարածք՝ ալպիական մարգագետիններով։ Պարկն ունի բուսական և կենդանական աշխարհի մի քանի էնդեմիկ և վտանգված տեսակներ։ Էսպիրիտու Սանտու նահանգի արևելյան հատվածում բուսականության մեծ մասը արևադարձային խոնավ անտառներն են։ Մինաս Ժերայս նահանգի արևմտյան կողմում արևադարձային խոնավ անտառները գտնվում են մինչև 1800 մետր բարձրության վրա, ապա նրան հաջորդում են թավուտ անտառները՝ մինչև 2400 մետր բարձրությամբ։

Կենդանական աշխարհը տուժել է որսորդությունից, սակայն պարկը դեռևս ապաստարան է վտանգված տեսակների համար, ինչպիսիք են՝ բաշավոր գայլերը և պամպայ եղնիկները։ Ազգային պարկում են բնակվում նաև կենդանիների մի քանի տեսակներ։ Դրանք են՝ յագուարը, գետակինճերն, արծիվը և այլն։

## Հարմարություններ
Պարկ կարելի է մուտք գործել Ալտու Կապարաո, Մինաս Ժերայս մունիցիպալիտետներում։ Մինաս Ժերայս նահանգի կողմից պարկի մուտքը բացվել է 1998 թվականի սեպտեմբերին։ Պարկի մուտքը հսկվում է։ Այցելուներն իրենց հետ չեն կարող այստեղ բերել տնային կենդանիներ, որսորդական կամ ձկնորսական գործիքներ, չեն կարող բույսեր, մրգեր, քարեր հավաքել, ինչպես նաև չի թույլատրվում երկանիվ տրանսպորտային միջոցների փոխադրումը։

## Պատկերասրահ

Cachoeira da Farofa 2.jpg|Ֆարոֆա ջրվեժ
Caparaó e a Mata Atlântica.jpg|Ատլանտյան խոնավ անտառ
Araucária.JPG|Շքածառ
Pico do cristal.JPG|Պիկո դո Կրիստալ


## Ծանոթագրություններ

## Աղբյուրներ
*
*
*

Կատեգորիա:1961 հիմնադրումներ Բրազիլիայում
Կատեգորիա:1961 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Բրազիլիայի աշխարհագրություն
Կատեգորիա:Կատեգորիա ԲՊՀՄ II
Տեսանելի աստղային մեծություն

alt=|աջից|320x320փքս

**Տեսանելի աստղային մեծություն**(**<var>m</var>**), երկնային մարմնի պայծառության չափը (այդ մարմնի տված լուսավորությունը) երկրային դիտորդի տեսանկյունից։ Սովորաբար օգտագործում են այն մեծությունը, որ կունենար լուսատուն, եթե մթնոլորտը բացակայեր։ Որքան պայծառ է մարմինը, այնքան փոքր է նրա աստղային մեծությունը։

«Տեսանելի» բառը հուշում է, որ այդ մեծությունը տեսանելի է Երկրից, այդ նշումը պետք է, որպեսզի կարողանանք տարբերել «բացարձակ» մեծությունից։ Այն ի նկատի չունի տեսանելի տիրույթը։ Ինֆրակարմիր կամ որոշ այլ միջակայքերում չափվող արժեքները նույնպես կոչվում են տեսանելի։ Տեսանելի միջակայքում չափված արժեքը կոչվում է տեսողական(վիզուալ)։

Աստղային երկնքում, տեսանելի տիրույթի ամենածպայծառ աստղը Սիրիուսն է, իսկ ինֆրակարմիր  ՝ Բետելգեյզեն է։

## Պատմություն

Աստղային մեծությունների ժամանակակից սանդղակը ծագել է Հին Հունաստանում։ Այն առաջարկել է մ.թ.ա. II դարում Հիպարքոսը ՝ աստղերը բաժանելով անզեն աչքով տեսանելի վեց մեծության խմբերի։ Նա անվանել է ամենապայծառ աստղերը առաջին մեծության աստղեր (Symbol support vote.svg), իսկ ամենաթույլերը` վեցերորդ մեծության աստղեր (Symbol support vote.svg): Ժամանակակից աստղագիտությունը չի սահմանափակվում վեց խմբերով կամ միայն տեսանելի լույսով։ Շատ պայծառ օբյեկտները բացասական մեծություն ունեն։

## Հաշվարկ
Երկու աստղերի տեսանելի մեծությունը որոշվում է՝

: m_1 - m_2 = -2{,}5\, \mathrm{lg} \left( \frac{L_1}{L_2} \right)

որտեղ   — երը մարմինների աստղային մեծություններն են,  —ը՝ դրանց լուսավորությունը ։

Այսպիսով, աստղային 5 մեծությունների տարբերությանը համապատասխանում է լուսավորությունների մեծությունների հարաբերությունը, որը հավասար է 100, իսկ 1 աստղային մեծության տարբերությունը՝ 2,512։

### Օրինակներ
Լիալուսնի տեսանելի աստղային մեծությունը հավասար է 12,7, Արեգակի տեսանելի աստղային մեծությունը՝ 26,7.

Աստղային մեծությունների տարբերությունը՝

:  m_1 - m_2 = (-12,7) - (-26,7) = 14,0 

Լուսավորությունների տարբերությունը՝
:  L_2/L_1 = 2,512^{m_1 - m_2} = 2,512^{14,0} \approx 400~000 

Այսպիսով՝ Արեգակը լիալուսնից պայծառ է մոտավորապես 400 000 անգամ։

## Ծանոթագրություն

## Արտաքին հղումներ
* ''The astronomical magnitude scale'' (International Comet Quarterly)

Կատեգորիա:Աստղագիտություն
Հույս (թերթ)

**«Հույս»**, Բուլղարիայում հրատարակված առաջին հայալեզու շաբաթաթերթը։ Լույս է տեսել Վառնայում 1884 թվականի հունվարի 4-ից մինչև 1885 թվականի մայիսի 1-ը։

Թերթի առաջին երկու համարների խմբագիրն էր Անդրանիկ Իոնեսկուն (Իոանիսյան), 3-ից 12-րդ համարներինը՝ Պետրոս Ատրունին, 13-ինը` Գ. Գասպարյանը։ Տպագրվել է «Հույսի» տպագրատանը։ Թերթի առաջին երեք էջերը հայերեն էին՝ լատիներեն տառերով, իսկ չորրորդը՝ ֆրանսերեն էր։

Թերթը հասարակական-քաղաքական, լուսավորչական, մշակութային և կրոնական թեմաներ էր արծածում։ Անդրադառնում էր հայ գրականությանն ու լեզվական բարեփոխումներին։ Այն Եվրոպայի հայ գաղթօջախի մարմին էր։ «Հույսի» նպատակն էր հայերենը տարածել լատիներեն այբուբենի միջոցով։ Իր էջերում թերթը շնորհակալություն է հայտնել բուլղարական կառավարությանը, որը «ուրախությամբ մեզ հյուրընկալեց երկրում և թույլ տվեց թերթը հրատարակել»։ Ոչ հայատառ լինելու, լեզվական թերությունների պատճառով թերթը հայ ընթերցողի շրջանում ժողովրդականություն չվայելեց։

## Ծանոթագրություններ

Կատեգորիա:Բուլղարիայի հայկական թերթեր
Կատեգորիա:Հայերը Վառնայում
Կատեգորիա:Հայկական հասարակական պարբերականներ
Կատեգորիա:Հայկական մշակութային պարբերականներ
Կատեգորիա:Հայկական քաղաքական պարբերականներ
Նաիրա Խաչատուրյան

**Նաիրա Վլադիմիրի Խաչատուրյան** (), ռուսական թատրոնի ու կինոյի դերասանուհի։

## Կենսագրություն
Նաիրա Խաչատուրյանը ծնվել է 1969 թվականին։ Ավարտել է Ստրասբուրգի ազգային դերասանական դպրոցի դերասանական ֆակուլտետը։

## Ֆիլմագրություն

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Հայ դերասանուհիներ
Կատեգորիա:Հայ կինոդերասաններ
Կատեգորիա:Ռուս դերասանուհիներ
Պոլ Քաբա Թիեբա

**Պոլ Քաբա Թիեբա** (, ), Բուրկինաբեի տնտեսագետ և քաղաքական գործիչ, ով նշանակվել և ծառայել է Բուրկինա Ֆասոյի վարչապետ 2016 թվականի հունվարի 6-ից մինչև 2019 թվականի հունվարի 19-ը։ Թիեբան նշանակվել է վարչապետ՝ նախագահ Ռոշ Մարկ Քրիստիան Կաբորեի կողմից 2016 թվականի հունվարի 6-ին՝ Կաբորեի պաշտոնի գալուց անմիջապես հետո։ Նախկինում աշխատել է Արևմտյան Աֆրիկայի պետությունների կենտրոնական բանկում և Արևմտյան Աֆրիկյան դրամական միությունում։

## Կյանքը վաղ շրջանում և կրթությունը
Պոլ Քաբա Թիեբան ծնվել է 1959 թվականի հուլիսի 28-ին Վերին Վոլտայում գտնվող Բոբո-Դիուլասո քաղաքում։ Թիեբան ձեռք բերեց BAC C-ի շարքը 1979 թվականի հունիսին Օուագադուգոյում գտնվող Լիկե Ֆիլիպ Զինդա Քաբորի կողմից։ Նա ձեռք է բերել BBA 1982 թվականի hունիսին և մեկ տարի անց Ouagadou համալսարանից՝ MBA։ Նա 1984 թվականի հունիսին ստացել է Առաջադեմ ուսումնասիրությունների(DEA) դիպլոմ և 1987 թվականի դեկտեմբերին՝ դոկտորի կոչում` Պիեռ Մենդես-Ֆրանսի համալսարանում։ 1988 թվականի դեկտեմբերին ավարտել է Փարիզի Դեկարտեի համալսարանը՝ բանկային և ֆինանսների մասնագիտացված բարձրագույն դիպլոմով։

## Կարիերան
1998 թվականի սեպտեմբերին նա նշանակվել է Արևմտյան Աֆրիկայի Կենտրոնական բանկի (BCEAO) արտարժույթի փոխանակման ծառայության ղեկավար և մնացել այդ պաշտոնում մինչև 2000 թվականի հուլիս։ 2000 թվականի հուլիսից մինչև 2006 թվականի դեկտեմբերը նա եղել է ֆինանսական գործերի գծով օգնական։ 2007 թվականի հունվարին նա ստացել է ֆինանսական գործառնությունների տնօրենի պաշտոնը, որը զբաղեցրել է մինչև 2008 թվականի դեկտեմբեր։ 2009 թվականի հունվարից մինչև 2011 թվականի դեկտեմբեր եղել է գլխավոր գործերի գծով տնօրենի խորհրդական և 2012 թվականի հունվարից`գլխավոր օպերատորի խորհրդատու։

2014 թվականի փետրվարից մինչև 2016 թվականի հունվարը, երբ նշանակվեց կառավարության ղեկավար, նա եղել էԱրևմտյան Աֆրիկյան դրամական միության ֆինանսական կայունության հիմնադրամի գործադիր տնօրենը։

## Վարչապետ
Թիեբան նշանակվել է վարչապետ Ռոշ Մարկ Քրիստիան Կաբոռեի կողմից, 2016 թվականի հունվարի 6-ին, Քաբորի պաշտոնանկությունից հետո։

Նա հանդիպեց վարչապետի իր առաջին փորձությանը, երբ «Ալ Ղաիդան» իսլամական Maghreb-ի զինյալները վրա 2016 թվականի հունվարի 15-ին հարձակում գործեցին Օուագադուգու հյուրանոցի վրա։ Անվտանգության ուժերը ևս հարձակվեցին հյուրանոցի վրա։ Ավելի քան 30 մարդ ազատ արձակվեց և 20 մարդ մահացավ։

2017 թվականի փետրվարի 20-ին կառավարությունում տեղի ունեցած փոփոխությունների արդյունքում Թիեբայի կառավարության կազմը փոքր-ինչ ընդլայնվեց՝ 29-ից դարձավ 32 նախարար։

2019 թվականի հունվարի 19-ին Թեիբան և նրա ամբողջ կառավարությունը հեռացան պաշտոնից , որը հայտարարվեց նախագահ Քաբորեի հեռուստատեսային հայտարարության մեջ։ Հրաժարականի պատճառը հայտնի չէ։

## Անձնական կյանքը
Թիեբան հռոմեական կաթոլիկ է։ Նա երեք երեխա ունի։

## Ծանոթագրություններ



Կատեգորիա:1959 ծնունդներ
Կատեգորիա:Ապրող անձինք
Կատեգորիա:Տնտեսագետներ
Կատեգորիա:Վարչապետներ
Կատեգորիա:Կառավարության ղեկավարներ
Ֆրանսուա Պիլս

**Ֆրանսուա Պիլս** (; ), ֆրանսիացի զինվորական և նկարիչ, նկարիչներ Իզիդորի և Էդուարդի հայրը։

## Կենսագրություն
Ծնվել է 1785 թվականին Էլզասում։ 1801 թվականին նա որպես երաժիշտ ընդունվել է  51-րդ կանոնավոր զորամաս։ 1805 թվականին զորակոչվել է 1-ին գնդի 2-րդ գումարտակի 3-րդ վաշտ։

Գեներալ Ուդինոյի գլխավորությամբ մասնակցել է Առաջին ֆրանսիական կայսրության գրեթե բոլոր կռիվներին։ Մասնակցել է Աուստեռլիցի, Ենա-Աուերշտրեդտի, Ֆրիդլանդի, Էսսլինգի ճակատամարտերին։ Երկու անգամ վիրավորվել է։ Զինվորական արշավների ժամանակ Ֆրանսուա Պիլսը բազմաթիվ ճեպանկարներ է արել  իր օրագրի մեջ։ Այդ օրագիրը հրապարակվել է 1895 թվականին։
Պատերազմի ավարտից հետո Ֆրանսուա Պիլսը վարպետաց դասեր է ստացել  Օրաս Վերնեի մոտ, որտեղ էլ զբաղվել է  նկարչությամբ։

Մահացել է 1867 թվականի դեկտեմբերի 6-ին և թաղված է Փարիզի Պեր Լաշեզ գերեզմանատանը։

## Ծանոթագրություններ

## Արտաքին հղումներ
* Il en a vu, le grenadier Pils ! 
* Francois Pils 
* François Pils (1785-1867) 
* ФРАНСУА ПИЛС И ЕГО ЗАРИСОВКИ К ПОХОДНОМУ ДНЕВНИКУ
* Рисунки Франсуа Пилса 

Կատեգորիա:Ֆրանսիացի նկարիչներ